**Esther Margareta Katzen**, nada en Buenos Aires o 16 de setembro de 1935, é unha escritora, socióloga, psicóloga e médica arxentina coñecida como **Esther Vilar**. Vilar apoia o que ela chamou "feminismo feminino", onde non se reproduce o concepto de que o home domina é a muller é vítima. Desde a súa tese busca inspirar a muller para que non dependa, logre posicionamento e liderado laboral e sexa sexualmente libre.

Traxectoria
-----------

Os pais de Vilar eran emigrantes xudeus alemás, que se separaron cando ela tiña tres anos.

Estudou medicina na Universidade de Buenos Aires e en 1960 recibiu unha bolsa para continuar na República Federal Alemá os seus estudos de mestrado en psicoloxía e socioloxía. Traballou como médica nun hospital bávaro durante un ano e ademais traballou como tradutora, vendedora, traballadora nunha liña de montaxe nunha fábrica de termómetros, modelo de zapatos e secretaria.

Esther casou co autor alemán Klaus Wagn en 1961. Tiveron un fillo, Martin, nado en 1964. O matrimonio rematou en divorcio. Con respecto ao divorcio, Esther dixo:

> 
> 
> Non rompín co home, só co matrimonio como institución.
> 
> 

Abandonou a medicina para dedicarse a escribir. O fundamento da súa postura "feminista feminina" estableceuse na triloxía inicial que Vilar escribiu baixo o estilo de panfletos: *El varón domado* (1971), *El varón polígamo* (1974) e *Modelo para un nuevo machismo* (1977). Unha das ideas principais do seu libro *El varón domado* é que a muller non está oprimida polo varón senón que é a muller a que controla o varón para que sexa o seu escravo de benestar e isto é algo do que o home moitas veces non é consciente. Para iso, a muller compromete o home empregando estratexias de sedución, así como gabanzas, administrados coidadosamente. *El varón domado* foi bastante popular no momento da súa publicación, en parte debido á considerable cobertura da prensa que recibiu. Vilar aperece en *The Tonight Show* o 21 de febreiro de 1973 para discutir sobre o libro. En 1975 foi convidada a un debate televisivo por WDR con Alice Schwarzer, que despois se fixo célebre como representante do movemento das mulleres nesa época. O debate foi controvertido, e Schwarzer afirmou que Vilar era "non só sexista, senón fascista", comparando o seu libro co xornal nazi *Der Stürmer*.

Nos anos posteriores dedicouse sobre todo ao teatro, con pezas como *La sonrisa de la barracuda*, *Speer* (sobre o arquitecto Albert Speer, posta en escena en Berlín e Londres, dirixida e protagonizada por Klaus Maria Brandauer), *Horario de una venganza* ou *El discurso inaugural de la papisa americana* e escribiu o suspense erótico *Hablar y callar en Palermo* en 2008.

Vilar viviu nos Estados Unidos, Alemaña, Suíza, Italia, Francia, España e Irlanda, antes de instalarse definitivamente no Reino Unido.

Obra
----

* *El varón domado* (1971)
* *El varón polígamo* (1974)
* *Modelo para un nuevo machismo* (1977)
* *Das Ende der Dressur* (1977)
* *Viejos* (1981)
* *El discurso inaugural de la papisa americana* (1982)
* *Historia de amor para un zoólogo* (1985)
* *Las Matemáticas de Nina Gluckstein* (1985)
* *El encanto de la estupidez* (1987)
* *La educación de los ángeles* (1995)
* *¿Es inmoral el matrimonio?* (1995)
* *Católicas del mundo, uníos* (1996)
* *Prohibido pensar* (1998)
* *Speer* (1998)
* *Los siete fuegos de Mademoiselle* (2001)

Notas
-----

1. ↑  Weinraub, Judith (13 de xuño de 1972). The New York Times, ed. "She Says It's the Men Who Are Enslaved (Published 1972)" (en inglés). Nova York.
2. ↑  Wünsch dir was Der Spiegel, 27 de decembro de 1971 *(en alemán)*. Consultado o 20 de decembro de 2011.
3. ↑  Author Esther Vilar Lashes Out At Women Star-Banner, 14 de xuño de 1972. Consultado o 20 de decembro de 2011.
4. ↑  E. Vilar, "Der dressierte Mann", radio-interview Arquivado 03 de maio de 2012 en Wayback Machine. *ARD*, 7 de novembro de 1971 *(en alemán)*. Consultado o 19 de decembro de 2011.
5. ↑  Im Clinch Der Spiegel, 10 de febreiro de 1975 *(en alemán)*. Consultado o 20 de decebmro de 2011.
6. ↑  Frau gegen Frau *Die Zeit*, 16 de xuño de 2005 *(en alemán)*. Consultado o 20 de decembro de 2011.

Véxase tamén
------------

### Ligazóns externas

* Páxina persoal

* Portal:Muller
* Portal:Feminismo

|  |  |
| --- | --- |
| Control de autoridades | 
* Wd: Q66893
* WorldCat
* VIAF: 87662178
* BIBSYS: 90225763
* BLBNB: 000382804
* BNA: 000042912
* BNB: ID
* BNE: XX841709
* BNF: 12645081b
* CERL: cnp01295075
* CiNii: DA05021799
* DeutscheBio: 120017202
* Discogs: 1480567
* FAST: 4326
* FemBio: 27920
* Filmportal: ID
* GND: 120017202
* IMDb: nm0897381
* ISNI: 0000 0001 0859 055X
* LCCN: n50013992
* Munzinger: 00000013536
* NDL: 00459763
* NKC: jn19990008786
* NLA: 35582092
* NLG: 98058
* NTA: 075275554
* OL: OL81496A
* SUDOC: 069087865

 |